කෑගල්ල ප්‍රාදේශීය සභාවේ ශ්‍රී ලංකා පොදුජන පෙරමුණේ මන්ත්‍රී ශිලන්ත විජේපාල මෙන්ම ඔහුගේ පවුලේ සාමාජිකයින්ද ඊට අයත්.එසේම ධම්මික බණ්ඩාර විසින් අදාළ පැණිය අඩංගු බෝතලයක් රුපියල් දස දහසක මුදලකට අලෙවි කරන බවට පසුගියදා මාධ්‍ය මගින් කරුණු අනාවරණ කළ අතර, ඉන් අනතුරුවයි ඊයේ දිනයේදී ඔහු පුද්ගලයින් පිරිසකට නොමිලේ අදාළ පැණිය ලබාදීමට පියවර ගෙන තිබුණේ.පසුගියදා ධම්මික බණ්ඩාර හමුවීමට ගිය වෛද්‍යවරයෙකුටද ඔහු ඇතුලු පිරිසක් පහරදී තර්ජනය කර තිබූ අතර, අදාළ වෛද්‍යවරයා ඒ පිළිබඳව පේරාදෙණිය පොලීසියට පැමිණිල්ලක්ද සිදුකළ බවයි වාර්තාවූයේ.අදාළ කරුණු සම්බන්ධයෙන් සම්මුඛ සාකච්ඡාවක් ලබාගැනීම සඳහා හිරු ප්‍රවෘත්ති අංශයේ කණ්ඩායමක් ධම්මික බණ්ඩාරගෙන් දිනයක් සහ වේලාවක් වෙන් කරගෙන වරකාපොල - උඩුකුඹුර ප්‍රදේශයේ පිහිටි ඔහුගේ නිවසට ඊයේ දිනයේ පිටත්වුණා.